b'\n_START_ARTICLE_\nCelliphine Chespol\n_START_SECTION_\n2015\n_START_PARAGRAPH_\nChespol deltok i det kenyanske uttaket til Juniorafrikamesterskapet i friidrett 2015 i april, og kom der p\xc3\xa5 femteplass p\xc3\xa5 2000 meter hinder, og ble ikke tatt ut til Juniorafrikamesterskapet i friidrett. I juni kom hun p\xc3\xa5 andreplass i samme \xc3\xb8velse under uttaket til Ungdoms-VM i friidrett 2015 (bak Sandra Felis Chebet), og ble tatt ut til \xc3\xa5 representere Kenya under Ungdoms-VM. Ungdoms-VM ble arrangert i Cali i Colombia, og Chespol vant der 2000 meter hinder, med ny personlig rekord p\xc3\xa5 6:17,15, foran Sandrafelis Chebet Tuei og Agrie Belachew.\n_START_SECTION_\n2016\n_START_PARAGRAPH_\nHun vant 3000 meter hinder i det kenyanske uttaket til U20-VM, og ble med det tatt ut til U20-VM i friidrett 2016 i Bydgoszcz i Polen. Der vant hun finalen, med ny mesterskapsrekord p\xc3\xa5 9:25,15, ni sekunder foran Tigist Getnet fra Bahrain. Hun vant ogs\xc3\xa5 3000 meter hinder under ISTAF-stevnet i Berlin i september.\n_START_SECTION_\n2017\n_START_PARAGRAPH_\nI mars deltok hun i VM i terrengl\xc3\xb8p 2017, og fikk der bronse i juniorklassen, og hun fikk s\xc3\xb8lv i lagkonkurransen sammen med det kenyanske kvinnelaget. Hun deltok i 3000 meter hinder i Diamond League 2017, og fikk til sammen 11 poeng i kvalifiseringsstevnene. I Diamond League-finalen kom hun p\xc3\xa5 \xc3\xa5ttendeplass. Hun vant 3000 meter hinder i Prefontaine Classic dette \xc3\xa5ret, men denne \xc3\xb8velsen var ikke med i Diamond League i Eugene i 2017. _NEWLINE_Hun vant det kenyanske uttaket til VM i friidrett, et hundredels sekund foran Beatrice Chepkoech, og ble tatt ut til VM i friidrett 2017. I VM l\xc3\xb8p hun inn til femte beste tid i kvalifiseringsheatene, og kom p\xc3\xa5 sjetteplass i finalen.\n_START_SECTION_\n2018\n_START_PARAGRAPH_\nChespol vant det kenyanske uttaket til Samveldelekene, og i Samveldelekene 2018 kom hun p\xc3\xa5 andreplass p\xc3\xa5 3000 meter hinder, kun sl\xc3\xa5tt av Aisha Praught-Leer fra Jamaica. I Golden Gala-stevnet i Roma og i Meeting de Paris kom hun p\xc3\xa5 andreplass p\xc3\xa5 3000 meter hinder, som begge ga sju poeng i kvalifiseringen til finalen i Diamond League 2018. Hun vant uttakningsstevnet til U20-VM i friidrett 2018, ble med det tatt ut til U20-VM i Finland i juli. _NEWLINE_I juni deltok hun i Kenyansk mesterskap i friidrett 2018, og kom der p\xc3\xa5 andreplass p\xc3\xa5 3000 meter hinder, bak Beatrice Chepkoech. Hun vant 3000 meter hinder under U20-VM i friidrett 2018, med ny mesterskapsrekord p\xc3\xa5 9:12,79, cirka seks sekunder foran Peruth Chemutai.'